alibayram/wikipedia-40-langs huggingface dataset:
اطفال الجمال

اطفال الجمال او چوكى الجمال الاطفال ( بالانجليزى: Child camel jockey ) هما چوكيات بيركبوا الجمال فى سباقات الجمال فى منطقة الخليج العربيه. الچوكى ده طفل صغير بيستخدم هناك عشان خفة وزنه و ساعات بيبدأ بإستخدام الطفل و هو لسه عمره سنتين. و بتقول التقارير ان الاطفال دول يا إما بيتخطفوا من البلاد الفقيره او اهاليهم بيبيعوهم بسبب الفقر مقابل مبلغ صغير ممكن يوصل ل 75 دولار. الاطفال دول بيتاخدوا على دول الخليج و بيتباع الطفل منهم هناك بحوالى 5000 دولار.

الاطفال الضحايا اللى فى الواقع عباره عن عبيد بيتمنعوا من الاكل عشان وزنهم يفضل قليل و بيعيشوا فى ظروف مش انسانيه فى أود صغيره و قبل السباقات بيتم تجويعهم بمنع الأكل عنهم. بين دوكومنتارى تلفزيونى عرضته محطة هوم بوكس اوفيس الامريكيه ( HBO ) ان الاطفال دول بيعيشوا فى معسكرات بيسموها " عصبه " بتشبه معسكرات الاعتقال و متحاطه بالأسلاك الشايكه. الاطفال دول بيتعذبوا جسمانياً و نفسياً و بيعتدى عليهم جنسياً و بيتحرموا من الاكل لدرجة ان فيه تقارير بتقول أن الطفل منهم بياكل فى اليوم حتتين بسكوت و مايه و بيجبروا على الشغل 19 ساعه فى اليوم. و اطفال كتير بيتعوروا و بيتصابوا بجروح كبيره وقت السباقات و التمرينات. بعد ما بيكبر الطفل الضحيه و بيزيد وزنه بيترمى و عادة بيتحول لأجنبى مش شرعى مالهوش وطن و بيفضل يعانى طول حياته.

منظمات حقوق الانسان بتنادى المجتمع الدولى بالإهتمام بالقضيه دى و بتعمل تقارير عن الضحايا و اصدرت بلاد قوانين لمنع التجاره فى اطفال الجمال و تم انقاذ مئات الاطفال من معسكرات الجمال فى مشيخة قطر و الامارات و عمان. رسمياً استخدام الاطفال بقى ممنوع فى الامارات من سنة 2008 و اتعمل قانون ان الطفل المستخدم لازم يكون عمره على الاقل خمستاشر سنه.

معظم الاطفال الضحايا اللى قدر اهاليهم يستعيدوهم ما قدروش يتعرفوا على اهاليهم لإنهم اتخطفوا او اتباعوا و هما صغيرين ما بين سنتين و خمس سنين و اكترهم ما قدروش يتكلموا بلغتهم الام بسبب معيشتهم فى منطقة الخليج مده طويله ، و غالبية الضحايا دول بيعانوا ازمات نفسيه حاده.

لينكات خارجيه و مصادر 
 تجارة البشر ...
 فيديو : رياضة الشيوخ ، الاستعباد فى العصر الحديث... 
 Ansar Burney Trust  - camel jockeys related news, pictures and videos
 dubaicameljockeys.org  - UAE government-run website concerning child camel jockeys
 Helping Camel Jockeys - Creating Opportunity for Former Camel Jockeys 
 BBC - Help for Gulf child camel jockeys
 Gulf - Under-age camel jockeys get caring hand 
 BBC - Child camel jockeys find hope
 CBC - The camel boys by Habiba Nosheen

منطقة الخليج الفارسيه
ثقافه عربيه
عرب
قهر
حقوق الانسان
تعذيب

en:Camel racing#Child jockeys
ثوره عالميه

الثوره العالميه مصطلح سياسى بيستخدم فى الماركسيه لوصف القضاء على الراسماليه فى كل دول العالم كله عن طريق الثورات المتنظمه.الثورات دى مش لازم تحصل ورا بعض او يكونوا مرتبطين ببعض , بس لما تقوم الثوره فى بلد بتغير النظام الماشى و تقضى على وجود الراسماليه من اساسه فى الدولة ,اللى الثوار قاموا بثوره فيها, و يفضل الحال على كدا لحد ما يتقضى على الراسماليه فى الدنيا و طبقة البروليتاريا تتحكم فى وسايل الانتاج.الهدف الرئيسى و الاخير للثوره العالميه انها تشكل عالم اشتراكى و بعدين دوله شيوعيه واحده بتضم كل دول العالم و يبقى العالم كله دولة واحده.

التاريخ 

بعد الحرب العالميه الاولى و بالتحديد بعد الثوره البلشفيه , اللى حصلت فى روسيا بقيادة لينين و تروتسكى , طلعت موجه ثوريه على العالم و بالتحديد على اوروبا , اللى اتعرفت باسم ثورات 1917 -1923 , بقيادة الشيوعيين و الاشتراكيين اللى ثاروا على انظمة الحكم فى بلادهم بعد ما اتشجعوا و شاف ان الموضوع ممكن بعد الثوره اللى حصلت فى روسيا , و اللى قدروا انهم يكسبوا و يحققوا مطالبهم و الايديولوجيا بتاعتهم , بس فشلوا انهم يحافظوا عليها على المستوى البعيد, ما بين سنة 1918 و سنة 1919 , الثورات اللى قامت فى دول اوروبيه مختلفه وضحت و اكدت ان الراسماليه ممكن فعلا تتقضى عليها فى كل دول العالم , خصوصا و ان الدول الاوروبيه بتسيطر و محتله بلاد كتير , فلو البلاد الاوروبيه الكبيره دى وقعت حتوقع البلاد اللى محتلاها او عندها نفوذ جامد فيها برضه و بكدا الراسماليه حتتنهار فى العالم. فى الفتره دى العالم كان قريب جدا من دولة اشتراكيه و منها على دولة شيوعيه وحده فى العالم , و كان فيه تفاؤل كبير عند الماركسيين ان افكار كارل ماركس و غيره من الفلاسفه الماركسيين خلاص كلها حتتحقق , بس على غير المتوقع الثوار الاوروبيين اتقضى عليهم و على ثوراتهم واحده ورا التانيه لحد ما فضلوا الثوار الروس لوحدهم . الروس اللى كانوا متوقعين الدوله الشيوعيه , و الدعم من باقى حكومات الدول اللى الثورات حصلت فيها فى اوروبا و اللى سوا حيكونوا العالم الاشتراكى ,لاقوا نفسهم لوحدهم و معندهمش امكانيات عشان يحققوا افكارهم بعد ما المساعده اللى كانوا متوقعينها مجيتش , و طبق جوزيف ستالين , اللى كان رئيس الاتحاد السوفييتى , سياسة اشتراكيه البلد الواحده و افكاره هو اللى اتعرفت باسم الستالينيه , اللى رفضها اغلب الشيوعيين و اولهم تروتسكى و اللى دخلته فى خلاف و صراع مع ستالين.

فلسفه سياسيه
ماركسيه
شيوعيه
الجيش الشعبى اليوجوسلافى

الجيش الشعبى اليوجوسلافى (كيريلى : Југославенска народна армија او Југословенска народна армија ) , (صربى-كرواتى , مقدونى :Југословенска Народна Армија اوJugoslovenska Narodna Armija) هو الجيش بتاع جمهورية يوجوسلافيا الاشتراكيه الاتحاديه.

التاريخ 
الجيش الشعبى اليوجسلافى مش عروف بالضبط هو اتئسس امته فى وقت الحرب العالميه التانيه لما اليوجوسلاف قاوموا و حاربوا ضد المانيا النازيه عشان يحرروا بلادهم و انضموا ل جيش التحرير الشعبى , اللى اتئسس فى البوسنه و الهرسك عشان يقوام النازيه و الفاشيه فى يوم 22 ديسمبر 1941 , و اللى كانو بيقوده تيتو و اللى قدروا انهم يطلعوا المحتلين من بلادهم.فى مارس 1945 اسم الجيش اتغير و بقى الجيش اليوجوسلافى و فضل بالاسم دا لحد 22 ديسمبر 1951 ( الذكرى العاشره لتئسيس الجيش) و اتضاف عليه كلمة الشعبى و فضل بالاسم دا لحد ما اتفككت يوجوسلافيا و اتفكك معاها فى سنة 1992.

التنظيم 
الجيش اليوجوسلافى بيتقسم لقوات بريه و قوات جويه و قوات بحريه متوزعين فى اربع مناطق عسكريه اللى متقسمه لمناطق عسكريه اصغر , كل منطقه مسئوله عن الحمايه و تجنيد الناس اللى وصلوا لسن التجنيد و كان فيه اكتر من 180,000 واحد و 90,000 احتياطى.

القوات البريه 

بتعتبر اكبر فروع الجيش , فى سنة 1991 كان فيها 165,000 عسكرى فى الخدمه و فوق المليون واحد كاحتياطى ممكن يتجابوا فى وقت الحرب. كل منطقه من مناطق يوجوسلافيا الاربعه ليها وحده من القوات البريه هى المسئوله على اللى بيحصل فيها

القوات الجويه 

بتتكون القوات الجويه من 32,000 منهم 4,000 كاحتياطى و عندها فوق 1,000 طياره و 200 هيلوكبتر. فى سنة 1991 كانت تانى اكبر قوات جويه موجوده فى اوروبا كلها و ليها قواعد جويه فى حتت كتيره فى البلد.

البحريه 

فى سنة 1990 كانت بتتكون البحريه من 10,000 عسكرى (4000 احتياطى) و عندها سفن حربيه و غوصات.

يوجوسلافيا
جيوش
مفاعل ديمونا

مفاعل ديمونا (Dimona,  ) هو مفاعل نووى فى اسرائيل فى صحرة النقب . اسرائيل كانت من الدول الحريصه على دخول منطقة النووي، وفعلا عملت مفاعل نووي. المفاعل ده اسرائيل بدت بتنفيذه سنة 1958 بمساعده من فرنسا وقتها.
نيتهم المعلنه كانت انه مفاعل نووى لاغراض سلميه لكن اسرائيل ماوافقتش على المراقبة الدوليه زيها زى اى بلد فى الشرق الاوسط.
وكمان رفض وبشده توقع على اتفاقيه شرق اوسط منزوع السلاح.

اسرائيل
ارتودوكسيه شرقيه

الارتودوكسيه الشرقيه هى مذهب مسيحى منتشر فى بلاد معينه. بتنقسم المسيحيه الارتودوكسيه الشرقيه لعدد من الكنايس ، زى اليونانيه و الروسيه و المقدونيه و الرومانيه و الصيربيه و الاوكرانيه و الالبانيه و البلغاريه و الجورجيه. معظم المسيحيين الارتودوكس الشرقيين بيعيشوا فى اليونان و روسيا و نواحيها. فى النوع ده من المسيحيه الايقونات و الصلبان و الطقوس و القديسين بيلعبوا دور كبير. اتباع الكنيسه اليونانيه وغيرها بيتسموا كمان روم ارتودوكس نسبه لبيزنطه اللى كانت معروفه ببلاد الروم. الكنايس الشرقيه ليها باباوات غير بابا الفاتيكان زعيم المسيحيه الكاتوليكيه او اللاتينيه. دير سانت كاترين فى سينا فى مصر بينتمى للطايفه دى. اتعرف المذهب ده فى مصر باسم الملكانيه ( يعنى اتباع مذهب ملك بيزنطه ). الكنيسه الاشوريه بتعتبر نفسها بتنتمى للمسيحيه الارتودوكسيه الشرقيه لكن الكنايس التانيه ما بتعترفش بيها و بتعتبرها كنيسه مهرطقه. كنيسة اسكندريه المصريه الارتودوكسيه اللى على المذهب المونوفيزيتى اتهمت هى كمان بالهرطقه و اتفصلت و اتطهدت.

النظام البطريركي القديم 
 بطريركية القسطنطينه المسكونيه مركزها فى 
 بطريركية الاسكندرية مركزها فى 
 بطريركية أنطاكية وسائر المشرق للروم الأرثوذكس ومركزها فى 
 بطريركية الروم الأرثوذكس فى القدس ومركزها فى اراضي  و 
 الكنيسه الروسيه الارثوذكسيه فى 
 الكنيسة الصيربيه الأرثوذكسيه فى 
 الكنيسة الرومانيه الأرثوذكسيه فى 
 الكنيسة البلغاريه الأرثوذكسيه فى 
 الكنيسة الجورجيه الرسوليه الأرثوذكسيه فى 
 كنيسة التوحيد الأرثوذكسيه الإثيوبيه ومركزها فى اكسوم , .
 كنيسة التوحيد الأرثوذكسيه الإريتريه ومركزها فى أسمرة ,.

النظام الرئاسي برئاسة الاساقفة 
  
 الكنيسه القبرصيه الأرثوذكسيه فى 
 الكنيسه اليونانية الارثوذوكسيه فى 
 الكنيسة البولنديه الأرثوذكسيه فى 
 الكنيسه الالبانيه الأرثوذكسيه فى 
 كنيسة التشيك وسلوفاكيا الأرثوذكسيه فى  و 
 الكنيسه الامريكيه الارثوذكسيه فى 
 الكنيسه البريطانيه الأرثوذكسيه فى .
 الكنيسه الفرنسيه القبطيه الأرثوذكسيه فى .
 الكنيسة الهنديه الأرثوذكسيه، وتعرف ايضا بكنيسة مالانكارا السريانية الأرثوذكسية. ومركزها فى .
 جبل اثوس فى 
 دير القديسة كاترين (سيناء) فى

كنائس ارثوذكسيه شبه مستقلة 
 الكنيسة الأرثوذكسيه الفنلنديه فى 
 الكنيسة الإستونيه الأرثوذكسيه فى 
 الكنيسة الأوكرانيه الارثوذوكسيه (بطريركية موسكو) فى 
 الكنيسة المولدافيه الأرثوذكسيه فى 
 أسقفية غرب  اوروبا ومركزها فى 
 اسقفية اوهريد الأرثوذكسيه فى 
 الكنيسة الصينيه الأرثوذكسيه فى 
 الكنيسة اليابانيه الأرثوذكسيه فى 
 الكنيسةالأرثوذكسيه الروسيه خارج روسيا ومركزها فى 
 كنيسة سيناء فى 
 جبل اثوس فى

شوف كمان 
 ليستة الكنايس الكاتوليكيه الشرقيه
 ليستة الكنايس البروتستانتيه

كنايس
مسيحيه
وظايف دينيه
الكنايس الأرتودكسيه الشرقيه
مذاهب مسيحيه
طايفة القديس اثناسيوس الرسولى

طايفة القديس أثناسيوس الرسولى هى طايفه مسيحيه بتتبع كنيسه اسسها الأنبا ماكسيموس (ماكسيموس الاول) بعد انشقاقه عن كنيسة اسكندريه المصريه الارتودوكسيه سنه 2006 و اعلن عن مجمع كنايس القديس أثناسيوس الرسولي

الطايفه اسست فروع فى نواحى مصر و مركزها الرئيسى فى المقطم فى القاهره و اسست 10 ابرشيات فى المقطم و شبرا و هليوبوليس و اسكندريه و الفيوم و بنى سويف و اسيوط و سوهاج و بور سعيد ، و وصل عدد اتباعها لغاية دلوقتى لأكتر من 100 الف. و بتبث الكنيسه برامج تلفزيونيه عن طريق القمر الصناعى الاوروبى " هوت بيرد " على قناتين اسمهم الراعى الصالح 1 و الراعى الصالح 2

كنيسة طايفة القديس أثناسيوس الرسولى بتقول ان افكارها اصلاحيه و بتهدف لخلق حالة وئام و سلام فى المجتمع المصرى بين الطوايف المختلفه. الكنيسه ما بتمارسش الطقوس المسيحيه زى طقوس الاسرار و التعميد و بتختلف مع الكنيسه القبطيه التقليديه فى مواضيع الجواز و الطلاق حيث انها بتحلل جواز الاساقفه اللى بتحرمه الكنيسه الارتودوكسيه المصريه و حجتها فى كده ان الرسل المسيحيين الاوائل كانوا متجوزين. النقطه المهمه التانيه انها بتسمح بالطلاق و الجواز التانى بين الاقباط الارتودوكس

لينكات برانيه 
 Maximum upset from Maximus 
 أتباع كنيسة الأنبا ماكسيموس يكسرون حاجز الـ 100 الف
 كاهن كنيسة يقود اول انشقاق على البابا شنوده التالت فى مصر

لينكات برانيه

مصادر 

 

مذاهب مسيحيه
تاريخ مصر القبطيه
ثورة البروليتاريا

ثورة الپروليتاريا مصطلح سياسى اجتماعى بتقول ان طبقة البروليتاريا حتقوم بثوره ضد الطبقة البورجوازيه و بيدعو ليها مجموعات من الشيوعيين و الاشتراكيين. المصطلح دا فى الماركسيه بيعتبر بداية التفكيك اللى حيحصل للراسماليه , الماركسيين بيشوفوا ان عمال العالم كله لازم يتحدوا و يحرروا نفسهم من ظلم و استغلال الراسماليين , زى ما كتب كارل ماركس و فريدريك انجلز فى المنافيستو الشيوعى, تحت شعار يا عمال العالم اتحدو ! و يكونوا عالم متساوى بيشتغل فيه و بيخدم الطبقه العامله و ان ثورة الپروليتاريا حتبقى ثوره عالميه.

فى اللينينيه , فريق من الماركسيين مقتنعين بافكار لينين, بيقولوا ان ثوره الپروليتاريا لازم يقودها طليعه من الثوريين المحترفيين , اللى هما رجاله و ستات وهبوا نفسهم و حياتهم للمبادىء الشيوعيه و اللى حيدعموا اى ثوره فى اى مكان فى العالم عشان حلم المجتمع الشيوعى يتحقق, الطليعه دى حتقوم بدور تنظيمى و تخطيطى و قيادى للثوره و حتعرف العمال الثوار ايه اللى حيحصل و حيعملوا ايه قبل و وقت الثوره, عشان كل حاجه تبقى متخططه كويس و تمام و متبقاش فيه هرجله او فوضى متديش للحكومه ( اللى بيتقام الثوره ضدها, فرصه عشان تحبط و تدمر الثوره.

فى اللوكسمبورجيه , فريق من الماركسيين مقتنعين بافكار روزا لوكسيمبورج, بيرفضوا كلام لينين على وجود طليعه نخبه هى اللى حتقود و تنظم الثوره , و بيقولوا و بيصروا على ان كل الطبقه العماليه , او على الاقل كل جزء كبير منهم, حيبقى ليهم دور مهم فى ثورة الپروليتاريا و ان لازم الطبقه تبقى مؤمنه بالافكار الشيوعيه او الاشتراكيه و ليها علاقه باللى حيحصل (الثوره) عشان الثوره تحصل.

شوف كمان 
 ثوره عالميه
 الثوره البلشفيه
 ثوره شيوعيه

مصطلحات سياسيه
ماركسيه
شيوعيه
كل وبحلق عينيك عزومة واتحسبت عليك



المثل 
 كل وبحلق عينيك عزومة واتحسبت عليك

معنى المثل 
 العزومة يعنى تعزم شخص عشان ياكل معاك
 وبحلق بمعنى تتخض بنظرك

يعنى تاكل زى ما تحب, كنت فاكر لو اكلت قليل او كتير هتبقى عزومة قليلة او كتيره فكلها عزومة

امثال شعبيه
امثال شعبيه حرف ك
المركب اللى ليها ريسين تغرق



المثل 
المركب اللى ليها ريسين تغرق

معنى المثل 
ان السفينه اللى بيتحكم فيها ريّسين بتغرق لإن كل ريّس عايزها يمشّي السفينة فى اتجاه معين, لحد ما السفينة تغرق من كتر الاختلافات.

امثال شعبيه
امثال شعبيه حرف م
ارواح ميته

أرواح ميته ( بالروسى : ميورتڤي دوشي - Мёртвые души - )، روايه للاديب الروسى نيقولاى جوجل. جوجول كتب حتت من رواية " أرواح ميته " فى سويسرا (خريف 1836 ) و كتب حتت تانيه فى باريس (نوفمبر 1836 - فبراير 1837 )، لكن روما كات المكان اللى كتب فيه جوجول معظم روايته العظيمه " أرواح ميته " (1837 - 1838 ). الروايه دي اللى سماها جوجول " ملحمه " بتصور روسيا الإقطاعيه بنظام القنانه، و النظام البيروقراطي الفاسد اللى كان سايد أياميها. جوجول كتب الجزء الاول بتاع الروايه دي فى حوالى تمن سنين ( من 1834 لـ 1842 )، وقرا لبوشكين الفصول الاولانىى اللى خلت بوشكين يحس بكأبه لغاية ما صرخ " يا إلاهي ! يا حزن روسيتنا".

مختصر الروايه إن بطلها" تشيتشيكوڤ " راجل نصاب مكار بعد ما خسر ثروته بقى عايز يتغني تاني. فعمل خطه ذكيه لكن إجراميه إنه يشتري من ملاك الإقطاعات " أرواح " ( لقب عبيد الارض فى روسيا أياميها ) العبيد اللى كانو بيشتغلوا عندهم وماتوا من قريب لكن وفاتهم لسه ما اتسجلتش فى سجلات الحكومه وبكده بيعتبروا لسه عايشين. الملاك اللى كان بيتصل بيهم كانو بيفرحوا بالموضوع لإنهم كانو بيدفعوا ضرايب للدوله على عبيد مش موجودين. تشيتشيكوڤ كان ناوي يرهن الأرواح دي فى البنوك ويستلف بيهم فلوس تمكنه من العيشه كراجل محترم فى إقليم بعيد ماحدش يعرفه فيه.

جوجول فى الروايه دي خلق شخصيات كتيره بسلوك و نفسيات مختلفه، اشتهرت فى روسيا بأساميها. وبطل الروايه تشيتشيكوڤ طول الروايه كان بيتنقل من بلد لبلد لما يحس إن ملعوبه اتكشف فكان بيقابل شخصيات جديده. جوجول بإسلوب فكاهي متمكن ورى إزاي العبيد دول أياميها كانو بيتعاملوا وبيتباعوا وبيتشروا زي البهايم.

فهرست 

روايات روسى
روايات
ادب
كتب
المفتش العام

المفتش العام ( بالروسى : ( ريڤيزور - Ревизор - )، مسرحيه كوميديه من تأليف الكاتب الروسى نيقولاى جوجول.

الكوميديا هاجمت واتريقت من غير رحمه على النظام البيروقراطى الفاسد فى عهد نيقولا الاول. و مختصر موضوعها إن المسئولين والموظفين الفاسدين فى بلد من الأقاليم استقبلوا راجل منفوخ مهندم افتكروه " المفتش العام " وقعدوا يدوله رشاوى و يعزموه على مآدب عشان يغض عينه عن فسادهم الوظيفى. و بعد ما مشى عملوا احتفال انهم قدروا يضحكوا عليه، و فى الوقت ده وهم بيحتفلوا بنصرهم وصل " المفتش العام " الحقيقى فصابهم رعب. الكوميديا دي اتعرضت مره واحده فى روسياأياميها فى 19 ابريل 1836 بأمر مباشر من القيصر نيقولا ، وبعدها قامت ضجه كبيره فى الجرانيل وفي الدواير الحكوميه فاتمنع عرضها تانى ولدرجة إن جوجول إضطر يسيب روسيا فى يونيه 1836 ويروح على روما ويقعد فيها بطريقه متقطعه لغاية سنة 1842.

مسرحيات
اللى اختشوا ماتوا



المثل 
اللى إختشو ماتو

معنى المثل 
بيتقال فى الناس اللى بتخجل تعمل حاجه و على العكس كمان بيتقال فى الناس اللى بتعمل كل حاجه أو حاجه غلط من غير حيا.

اصل المثل 
كانت الحمامات الشعبيه (حمام السوق) من الحاجات الموجوده فى مصر فى زمن العثمانيين و كان منها حمامات للستات و حمامات للرجاله و كانت الميه بتتسخن على الخشب, ف سنة 1889 حصل حريق فى حمام على بيك اللى كان فى مدينة جرجا فى محافظة سوهاج فى صعيد مصر, فالستات اللى خرجت عريانه من الحمام قدرت تهرب من الحريق و الستات اللى اختشت تطلع عريانه ماتت فى الحريق, اشتهرت القصه باللى اختشو ماتو و بقت بعدها مثل شعبى.

امثال شعبيه
امثال شعبيه حرف ا
العيله التيموريه

العيله التيموريه ، عيله مصريه ادبيه عريقه من اصل تركى ساهمت مساهمه كبيره فى المحافظه على تراث مصر و فى تطوير المسرح و الادب المصرى الحديث. كتبوا أشعار و ابحاث و مسرحيات و روايات و قصص. عميدهم باحث تراث مصر العلامه احمد تيمور (1871-1930) اللى جمع مخطوطات تاريخيه نادره و شجع على احياء التراث الفولكلورى المصرى و عمل قاموس للغه المصرى ، و بقت مخطوطاته و كتبه من أهم مقتنيات دار الكتب المصريه.

أخته الشاعره و الاديبه عائشه التيموريه (1840-1902) من رواد الادب المصرى الحديث ، كتبت أشعار بالعربى و التركى و الفارسى و مقالات ادبيه فى الجرانيل، سمتها مى زياده " شاعرة الطبيعه ".

الادبا محمد تيمور (1892-1921) و محمود تيمور هما ولاد العلامه احمد تيمور. محمد تيمور رغم وفاته فى عز شبابه كان من الرواد اللى ساهموا جامد فى تطوير و نهضة المسرح المصرى و القصه القصيره المصريه الحديثه. درس حقوق فى فرنسا و حب المسرح الفرنساوى و نقل اساليبه لمصر فى بدايات القرن العشرين. كتب مسرحياته باللغه المصرى لغة المصريين القريبه من قلوبهم و دى كانت حاجه جديده فى مصر بعد ما اتعود الادبا الكتابه بالعربى. من اشهر مؤلفاته اوبريت " العشره الطيبه " اللى كتب اغانيها بديع خيرى و لحنها سيد درويش.

أخوه محمود تيمور (1894-1973) بيعتبر من اكبر ادبا مصر فى العصر الجديث و من اهم كتاب القصه المصريه. قصصه كانت نابعه من البيئه المصريه و بتصور الطبقات الشعبيه ، و ليه روايات رومانسيه و روايات مستوحاه من التاريخ القديم ، و اترجمت له قصص كتيره للغات اجنبيه. روايته " نداء المجهول " كانت من المقررات المدرسيه فى مصر فى ستينات القرن العشرين. كان عضو فى المجمع اللغوى و كرمته الدوله بجايزتها التقديريه سنة 1963.

 
ادب مصرى حديث
مدبحة اتوبيس مدرسة افيفيم

مذبحة اتوبيس مدرسة اڤيڤيم هو هجوم ارهابى على اتوبيس مدرسة اسرائيلى فى 8 مايو 1970 واللى مات فيها 12 مدني، 9 منهم كانو اطفال و25 مصابين. الشغل الارهابى حصل فى الشارع اللى بيوصل لموشاف اڤيڤيم، جنب الحدود مع لبنان. قذيفتين بازوكا اتضربوا على الاتوبيس. الهجوم كان من اوائل العمليا للجبهة الشعبية لتحرير فلسطين.

الصبح بدري، الاتوبيس طلع من افيفيم على مدرستين، الطريق ده كان مقطوع بالمسلحين واللى يُعتقد انهم اتسللوا من لبنان وكانوا عاملين كمين. لما الاتوبيس عدى، بعد عشر دقايق من طلوعه من افيفيم، الاتوبيس اتضرب عليه بالبنادق من الناحيتين فى الشارع. السواق مات والاتوبيس لبس فى الحواجز على طرف الشارع والمهاجمين قعدوا يضربوا على الاتوبيس.

شوف كمان 

عملية اتوبيس 405 تل ابيب اورشليم الانتحارية

ارهاب فلسطينى
اسرائيل
عملية اتوبيس 405 تل ابيب القدس

عملية اتوبيس 405 تل أبيب القدس هى عملية هجوم عملها عضو فى الجهاد الاسلامى الفلسطينى على اتوبيس مليان على طريق سريع من تل أبيب للقدس المحتلة بعد ما المسلح استولى على الدركسيون من السواق وحود بيه فى وادى فى منطقة قيرات يعاريم.

العملية اعتبرت أول عملية فدائية فلسطينية بغض النظر عن مرتكبها، عبد الهادى غنيم (25 سنة) ان اللى يعمل العملية الفدائية ميلبسش حزام ناسف واللى كان علامة مميزة للهجمات اللى كانت بعد كده فى الانتفاضة التانية، اللى عمل العملية نجا من الحادثة واتعالج من اصاباته فى مستشفى اسرائيلية، خد 16 حكم سجن مدى الحياة على تهم القتل، الخطف.

القدس
لستة العمليات الانتحاريه الفلسطينيه

دراسة اتعملت فى 2007 عن العمليات الانتحاريه الفلسطينية امدح "الانتفاضة التانية" (من سبتمبر 2000 لغاية اغسطس 2005) لقت ان 39.9% من العمليات عملوها حماس و25.7% عملوها حركة الجهاد الاسلامي و26.4 عملوها فتح و5.4% عملوها الجبهة الشعبية لتحرير فلسطين و2.7% عملوها منظمات تانية.

العنوان اللى استخدم فى اللستة: عمليات متعمدة ناجحة عملوها جماعات فلسطينية مسلحة ضد مدنيين وضد اعضاء فى قوات الامن باستخدام مفجرين استشهادين او طريق تفجير تانية شبهها.

1993 (1 تفجير)

1994 (5 تفجير)

1995 (4 تفجير)

1996 (4 تفجير)

1997 (3 تفجير)

1998 (2 تفجير)

1999 (2 تفجير)

2000 (5 تفجير)

2001 (41 تفجير) 

تفجيرات
جلد (تعذيب)

الجلد وسيله من وسايل التعذيب بتم بضرب الضحيه على ضهره بالكرباج او العصايا. التعذيب بالجلد وسيله تعذيب قديمه لإجبار الضحيه على الإعتراف او لمعاقبته و اكمنها وسيله سهله ما بتحتاجش غير كرباج او عصايا كانت منتشره فى ثقافات كتيره و لسه بتستخدم فى بلاد فى الشرق الأوسط. التعذيب بالجلد بيحصل ساعات بطريقه عامه بيتفرج عليها الناس بهدف تخويفهم و التشهير بالضحيه و اذلاله قدام المجتمع. التعذيب بالكرباج بيسبب ألم جسمانى كبير و كمان ألم نفسى و عشان كده بيعتبر من وسايل القهر الإنسانى مش مجرد عقاب.

لينكات برانيه 
 جلد ست سودانيه مع فيديو ...
 عشرين جلدة كرباج لسودانيتين بتهمة لبس بنطلون ...
 جلد الستات فى الصومال بسبب لبس السوتيان ... 
 اربعين جلدة كرباج و تهديدات لواحده ست عشان لبست ملابس فاضحه ( بنطلون ) ...
 ستين جلدة لإعلامية أعدّت حلقة "المجاهر بالمعصية" ...

تعذيب
قهر
ليونارد يولر

ليونارد يولر (15 ابريل 1707–18 سبتمبر 1783) كان عالم رياضيات و فيزيا من سويسرا عمل اكتشافات مهمه فى مجالات متنوعه زى حساب التفاضل والتكامل متناهى الصغر و نظرية المخططات و قدم برضه الكثير من المصطلحات الرياضيه . و اهم اعماله المشهوره كانت فى التحليل الرياضياتى ، زى مفهوم الدالة الرياضية و هو مشهور برضه بسبب اعماله فى مجالات الميكانيكا ، ديناميكا الموائع ، البصريات ، و علم الفلك .

كتبه 

 عناصر من الجبر، يبتدأ هذا الكتاب فى الجبر الاساسي بنقاش حول طبيعة الأعداد ويعطي مقدمة يسيرة الفهم الى الجبر، متضمنا صيغا لحلول متعددات الحدود.
 Methodus inveniendi lineas curvas maximi minimive proprietate gaudentes, sive solutio problematis isoperimetrici latissimo sensu accepti (1744). العنوان اللاتيني يترجم الى طريقة ايجاد الخطوط المنحنية اللى تتمتع بخصائص القيم القصوى او الدنيا, او الحلول لمسائل ذات محيط ثابت فى المعنى المقبول الواسع.

مصادر 

مواليد 1707
وفيات 1783
سويسريين
علما
رياضيات
مكفوفين
البهنسا

البهنسا قريه على بحر يوسف فى مركز بنى مزار فى محافظة المنيا فى الصعيد الادنى. فى مكان او جنب البهنسا اللى كانت فى العصر الفرعونى و المسيحى و العصور الوسطى كانت ولايه كبيره غنيه. من مشاهيرها المفكر على عبد الرازق و أخوه الشيخ مصطفى عبد الرازق شيخ الازهر.

البهنسا كانت عاصمة البهنساويه اللى فى العصر الفرعونى كنت قسم من اقسام مصر فى الوجه القبلى اسمه " بامازيت " و اتسمى فى العصر الرومانى " اوكسير نشيت ". فى العصر العربى اتسمت " كورة البهنسا و فى العصر الفاطمى اتسمت البهنساويه نسبه لمدينة البهنسا و بعدين اتضافت ليها كور تانيه و بقت اقليم كبير بعد ما كانت كوره صغيره و كانت بتمتد على النيل بطول 140 كم من منطقه ناحية اطواب فى مركز الواسطى فى محافظة بنى سويف شمالا لناحية فلصونا فى مركز سملوط فى محافظة المنيا جنوبا. و بعدين اتعرفت باسم " الاعمال البهنساويه " ، و بعدين اتسمت ولاية البهنساويه ، و فى سنة 1830 اتسمت مأمورية الأقاليم الوسطى و بقت المنيا عاصمتها و بكده اختفى اسم البهنساويه من الاقسام الاداريه فى مصر ، و بقت البهنسا قريه من قرى مركز بنى مزار فى مديرية المنيا و بعدين محافظة المنيا.

لينكات برانيه

سبب  التسميه

مشاهير

شوف كمان 
شخصيات مصريه مشهوره

مصادر

لينكات برانيه

مصادر 

مدن مصريه
المنيا
مدن مصريه قديمه
قرى محافظة المنيا
فريد الدين العطار

فرید الدین ابو حامد محمد عطار نیشابوری  ( اتوفى حوالى 1230 )، شاعر فارسى بيعتبر من أعظم شعرا التصوف الاسلامى الفرس. اتلمذ فى التصوف على ايد الشيج نجم الدين كبرى. أبوه كان عطار ( طبيب ) فإشتغل كده بعد ابوه لكن ساب الشغلانه و فضل الإعتكاف للتأمل و كتابة الشعر. ليه منظومات كتيره اشهرها " منطق الطير " ، و " لسان الغيب " ، و "بندنامه " ،و كتاب مشهور اسمه " تذكرة الأولياء " اتكلم فيه عن عدد كبير من شيوخ الصوفيه.

مراجع 

صوفيه
صوفيين
شعرا فرس
وفيات 1230
نیشابوريين
شعرا ايرانيين
صوفيين النیشابوريين
شعيب

شعيب هو واحد من الأنبياء العرب المذكورين بالاسم في القرآن، مع الأنبياء العرب التانيين زى صالح، وهود، وإسماعيل ومحمد عليهم السلام. ويقال انه كان معروف من المسلمين الأوائل بأنه "الواعظ البليغ بين الأنبياء"، لأنه كان قد مُنح موهبة وبلاغة في لغته.

شخصيات دينيه
اسلام
انبيا و رسل بحسب المعتقد الاسلامى
ويكيليكيس

تسريبات ويكيليكس  هى الوثايق السريه الامريكيه المتسربه اللى نشرها موقع ويكيليكيس (Wikileaks) فى نوفمبر 2010. بينت الوثايق حاجات كتيره فى سياسة الشرق الاوسط و الدبلوماسيه الحكوميه الخفيه المش معلنه للشعوب.

لينكات خارجيه عن التسريبات 
 العربية: وفقاً لـ"ويكيليكس"  واشينطون ترى فى مصر حليفاً "عنيداً ومتمرداً" ...
 اليوم السابع: ويكيليكس - قطر تستخدم "الجزيرة" لضرب استقرار مصر ... 
 اليوم السابع: "ويكيليكس"- برلسكونى حذر  واشينطون من هجوم إسرائيلى نووى ضد إيران ...
 الشرق الأوسط: ويكيليكس- المباحث الامريكية تبحث عن 3 قطريين لضلوعهم فى هجمات سبتمبر ...
 العربيه: قطر تستخدم "الجزيرة" كأداة مساومة فى مفاوضاتها مع الدول ...
 اليوم السابع: ويكليكس أكدت قوة مبارك ...
 اليوم السابع: ويكيليكس - مسئول يمنى يحذر الامريكيين من تسرب نووى فى بلاده...
 اليوم السابع : ويكيليكس- اسرائيل استهدفت مفاعلا نوويا سوريا قبل ما يصبح قابلا للتشغيل...
 العربيه: السودان- اتهام بـ"اختلاس" مليارات من عائدات النفط...
 المصرى اليوم : «ويكيليكس» معارضة امريكا لترشيح «حسنى» لـ«اليونسكو» بسبب عدائه لإسرائيل ... 
BBC عربى: ويكيليكس: مبارك قال للامريكيين انسوا الديمقراطية فى العراق ...
 اليوم السابع: ويكيليكس - سفير جزائرى يعرض خدماته على اسرائيل لنزع "النووى" ...
 اليوم السابع: ويكيليكس- اليمن تحذر  واشينطون من سقوط مواد مشعة فى يد الإرهابيين...
 العربية : ويكيليكس": قطر تمنح امريكا قاعدة "الكتير" مجان وتمولها بنسبة 60% ...

انترنت
ستينج

ستينج بالميلاد جوردون ماثيو توماس سامنار هو موسيقى مغنى و كاتب اغانى ، مناضل ، و محسن انجليزى.

حياته 
ستينج من مواليد وم 2 اكتوبر سنة 1951.

لينكات برانيه

مصادر 

فايزين ايمى پرايم تايم
ناس لسا عايشين
فايزين جايزة جرامى
ممثلين افلام انجليز
ممثلين رجاله انجليز فى قرن 20
مواليد 1951
مغنيين-كتاب اغانى
مزيكا نيو ويڤ
طاوله

الطاوله (شش بش) لعبة مشهوره جدا فى الشرق الأوسط و ايران. بتتكون من لوح خشب او صندوق خشب ممكن يكون متزخرف و مطعم بالصدف او بحتت خشب غاليه من الأبنوس، وأقراص (قشاط) عاج او بلاستيك او خشب بلونين مختلفين عددهم (15) من كل لون وزهرين طاوله سداسيين.

بتتلعب بطرق كتيره بين متباريين واشهر طريقة لعب فى مصر هى (محبوسه).

العاب

es:Juego de tablas
روبيرت جانيه

روبيرت جانيه (Robert Mills Gagné)، باحث سيكولوجى وبروفيسور وعالم امريكى كبير ، بيعتبر من علما النفس التجريبيين البارزين ، اكتسب خبره فى بحوث التعلم و بعدين اهتم بمشكلات التدريب العسكريه الحربيه ، و مشكلات التربيه من سنة 1916 ، و اهتم بتحليل الشغل و التصنيف كمدخل لنظريته فى التعليم و تصميمه فى كتابه (شروط التعلم 1966 ) . جانييه بيعتقد ان التعليم جانب مهم من جوانب التربيه ، و بيهتم بضرورة التخطيط للعمليه التعليميه ، و ان يكون الشغل مايكونش ارتجالى لكن منظم ، و بيهتم بالظروف الداخلية للمتعلم والظروف الخارجيه اللى تسهل تحقيق الاهداف التربويه والتعليميه

وأنماط التعلم عند جانيه تمن أنماط (مرتبة تصاعديا) هى:

1- التعلم الاشاري

2- تعلم المثير – الاستجابة

3- تعلم التسلسل الحركي

4- تعلم الارتباط اللفظي

5- التعلم التمييزي

6- تعلم المفهوم

7- تعلم القاعدة او المبدأ

8- تعلم حل المشكلات

ويتكون نموذج جانيه التدريسى من تسع خطوات تدريسية وهي:

جذب انتباه المُتعلم، تعريفه بالاهداف، استرجاع التعلم السابق، تقديم المحتوى، تزويد المتعلم بالتوجيه، تحفيز اداء المتعلم، تزويد المتعلم بالتغذية الراجعة، تقويم اداء المتعلم، تحسين الاحتفاظ بالتعلم وانتقال اثره.

مواليد 1916
وفيات 2002
احمد الهوان

احمد محمد عبد الرحمن الهوان او جمعة الشوان عميل المخابرات العامه المصريه و بيعتبر من أهم العملاء فى صراع المخابرات المصرى الإسرائيلى.

حياته 
احمد الهوان من مواليد 1يوليه 1937 السويس بمصر , اضطر للهجره من السويس هو و أمه و أخوه و مراته بعد نكسه يونيه 1967 بسبب القصف الإسرائيلى و تدمير لنش صغير بيملكو.

سافر اليونان لمقابله رجل أعمال هناك بيملك الشحن و مديون للهوان بـ 2000 جنيه, حاولت الموساد تجنيده لصالحها و بعتتو بريستول بانجلترا و طلبو منو يرجع مصر و يجمع معلومات و يبعتهالهم, لما رجع مصر حس بالموضوع و بلغ المخابرات المصريه اللى طلبت منو يستمر فى اللعبه مع الموساد من خلال تزويدهم بالمعلومات المضلله اللى بيزوده بيها جهاز المخابرات المصريه بين 1967 و 1973 و اللى كان ليها اثر كبير فى نجاح خطه "الخداع الاستراتيجى" المصريه اللى حققت انتصارات اكتوبر.

عادل إمام جسد دوره فى مسلسل دموع فى عيون وقحة

وفاته 
اتوفي يوم 1 نوفمبر 2011 فى مستشفى وادى النيل بالقاهره بعمر 72 سنه بعد صراع طويل مع المرض و اتصلي عليه يوم 2 نوفمبر 2011 فى جامع الوفاء بمنطقه حدايق القبه.

مواليد 1937
وفيات 2011
جواسيس مصريين
سوايسه
كارمل مور

كارمل مور (Carmel Moore) (19 يونيه 1985 -) ممثلة بورنوجرافية بريطانية من اصل إيرانى ، اسمها الحقيقى نسرين علوى (Nasrin Alavi) .

نشأتها 

اتولدت كارمل مور يوم 19 يونيه 1985 فى مدينة إيستبورن فى مقاطعة إيست ساسكس فى انجلترا .

شغلها 
اشتغلت كارمل مور فى الاول موديل عريان وممثلة . وفى سنة 2005 سافرت لامريكا واستقرت فى مدينة لوس انجليس فى ولاية كاليفورنيا ، وفى نفس السنة دخلت فى مجال البورنوجرافيا بعدما اتعاقدت مع شركات Bang Bros و Brazzer و Reality Kings و Digital Playground المتخصصة فى إنتاج الأفلام البورنوجرافية .

كارمل مور مثلت اكتر من 100 فيلم بورنوجرافى أهمهم Hug a Hoodie و Swallowed 2 و Virtual Sex with Carmel Moore و Dangerous Dykes و Bad Girls 4

جوايز 
كارمل مور كسبت جايزة UK Adult Film and Television Award 2007 كاحسن ممثلة عن دورها فى الفيلم البورنوجرافى Hug a Hoodie .

اعتزالها 
فى سنة 2011 اعتزلت كارمل مور شغلها فى مجال البورنوجرافيا .

مصادر

لينكات برانيه 
 

ممثلات بورنوجرافيات
موديلات عريانة
رقاصات استربتيز
ممثلات شبقيات
ممثلات بورنوجرافيات سحاقيات
بريطانيين ايرانيين
بريطانيين عاشو فى امريكا
ممثلات بورنوجرافيات انجليزيات
ممثلات بورنوجرافيات بريطانيات
نواضر الايك فى معرفة النيك

نواضر الأيك فى معرفة النيك ، كتاب للإمام و المؤرخ الكبير جلال الدين عبد الرحمن السيوطى (1445 - 911) اتكلم فيه عن الجنس و الاوضاع الجنسيه و ازاى الراجل و الست يغروا و يهنوا بعضهم. الكتاب اضافة لقيمته التاريخيه و اللغويه بيوضح ان مصر فى العصور الوسطى ما كانتش منغلقه و مكبوته و بتعانى من التابوهات زى ماحد ممكن يتصور ، و دليل كده ان شيخ و فقيه وامام كبير بيعتبر عند العامه ولى كتب ببساطه عن الجنس و استخدم لغه مفتوحه و واضحه من غير تعقيدات و ان التثقيف الجنسى كان حاجه طبيعيه فى المجتمع و ماهواش عيبه و بيدل على كده ان مفيش حد انتقده فى عصره. من ناحيه تانيه، رغم ان الكتاب عمره اكتر من 500 سنه لكن بيتكلم عن الرجاله و الستات بطريقه متكافئه و بيصور المتعه الجنسيه على انها حاجه متبادله بين الطرفين مش لطرف على حساب طرف و ما بيصورش الراجل فى مكانه اعلى من الست. ده بيعكس مكانة الست فى مصر فى العصور الوسطى. الست المصريه فى العصور دى ، و هى عصور حكمت فيها مصر واحده ست هى شجرة الدر ، ماكانتش منغلقه او منزويه لكن كانت ليها مكانه محترمه فى المجتمع المصرى و كانت هى المسئوله عن بيتها و بتديره من غير تدخل الراجل. من اسماء الستات اللى كانت منتشره أياميها أسامى زى " ست الكل " و " ست الناس " و " ست الخلق " والست المصريه كانت بتخرج تتفسح و تشترى احتياجاتها من الاسواق و كانت بتكلم البياعين الرجاله و تهذر معاهم و تساومهم بطريقه عاديه ، و ساعات جوزها كان بيروح معاها و يسيبها تتسوق براحتها و يروح هو يشترى احتياجاته ، و العاده ان الست المصريه هى اللى كانت بتشترى لجوزها هدومه. و فى العاده الراجل ما كانش بيقدر يمنع مراته من الخروج للتسوق و لو حصل " لوقع التشويش بينهما، و يئول الامر الى الفراق " زى ما كتب المؤرخ ابن الحاج.

الكتاب ملحق لكتاب تانى كان كتبه السيوطى بعنوان " الوشاح فى فوائد النكاح ".

بيتكون الكتاب بعد المقدمه من كذا فصل هى 
 لذات الدنيا
 فى دواء علة الجوى
 المعروف من الجماع
 حالات الجماع
 حركات الذكر فى الفرج
 انواع الوطء
 نكاح الخصى
 احليل الرجل و فرج المرأه
 احليل الرجل
 فرج المرأة ثلاتة انواع
 ميه المرأة والرجل
 فى حظوة الستات
 فى انزال المرأة
 فى حيل الجماع
 فى اقسام الوطء
 فى تاريخ ابن عساكر
 من امثال العوام
 من خطب العلماء
 فى وصف الذكر والكمرة
 فى صفات الجماع
 فى الإضطجاع (ثلاث طرق)
 فى الجلوس (طريقتين)
 فى القيام(ثلاث طرق)
 فى الإستلقاء (سبع طرق)
 فى الإضطجاع (سبع طرق)
 فى الإنبطاح (ثمان طرق)
 فى الإنحناء (سبع طرق)
 فى القيام ( تسع طرق)
 فى القعود (ثمان طرق)
 فى انواع اخرى ( منها فقس البيض )
 فى انواع القبح (قصايد جنسيه)

مصادر 
 الإمام الحافظ جلال الدين عبد الرحمن السيوطى، نواضر الايك فى معرفة النيك، تحقيق طلعت عبد القوى، دار الكتاب العربى، دمشق.
 ابن الحاج، المدخل الى الشرع الشريف، مكتبة دار التراث ،القاهرة
 علاء طه رزق ، دراسات فى تاريخ عصر سلاطين المماليك، عين للدراسات والبحوث الانسانية والإجتماعية، القاهرة 2008

شوف كمان 
 الروض العاطر فى نزهة الخاطر
 السيوطى

جنس
كتب
احمد ادم

احمد ادم (15 مايو 1958 -) ممثل مصرى كوميدى ، اسمه بالكامل أحمد السيد محمد آدم .

نشأته 
اتولد احمد ادم يوم 15 مايو 1958 فى حى محرم بك فى الاسكندريه ، موهبته ظهرت بدرى وده اللى خلاه اشترك فى مسرح الطفل فى الاسكندريه ، بعد كده مثل مع فرق الهواة واشترك فى فريق التمثيل بتاع كلية التجارة جامعة اسكندريه اللى استمر فى دراسته فيها لغاية لما خد شهادة البكالوريوس ، ومن هنا بدأ ياخد أدوار فى المسرح والتليفزيون .

زادت شهرة احمد ادم لما قدم شخصية القرموطي فى مسلسل سر الارض .

اعماله

فيلموجرافيا 

 شعبان الفارس
 لامؤاخذة يادعبس
 ولا فى النية أبقى
 شجيع السيما
 الرجل الابيض المتوسط
 معلش احنا بنتبهدل
 صباحو كدب
 فيلم هندى
 المنسى
 هو فيه ايه

مسرحيات 

 البلدوزر
 وراء كل مجنون امرأة
 الهمجى
 عطية الارهابية
 البعبع
 فيما يبدو سرقو عبده
 حوده كرامة
 ربنا يخلى جمعة
 برهومة وكلاه البرومة
 المهزوز

مسلسلات 

 سر الارض
 سنبل بعد المليون
 حياة الجوهرى
 القرموطى فى مهمة سرية
 حياتى انت
 الفوريجى

برامج 
 بني آدم شو

مصادر

لينكات برانيه 
 

ممثلين مصريين
مسرحيين مصريين
كوميديانيين مصريين
اعلاميين مصريين
خريجين جامعه الاسكندريه
اسكندرانيه
ناس من محرم بك
مصريين ضد ثورة 25 يناير
سان چست

لويس انطوان ليون دى سان چست ( ) , المعروف باسم سان چست , ثورى و قائد عسكرى و سياسى فرنساوى شارك فى الثوره الفرنسيه. اتولد ف 25 اغسطس 1767 و اتوفى ف 28 يوليه 1794. كان من اكبر حلفا روبسبير و شاركه الحكم , كان عضو مهم فى حزب الجاكوبيين الثورى المتطرف اللى كان بيحكم وقتها و كان من المسؤلين فى فتره حكم الارهاب. اتعدم ب الجيلوتين مع روبسبير و بقية المسؤلين ف فترة حكم الارهاب بعد احداث ثيرميدور.كان عنده وقت ما اتعدم 26 سنة بس

مصادر 

وفيات 1794
ناس عاصروا الثوره الفرنسيه
فرنساويين
سياسيين فرنساويين
احداث ثيرميدور

احداث ثيرميدور او "الثوره على روبسبير" كانت ثوره على النظام اللى ماسك الحكم فى وقت الثوره الفرنسيه و كانت ضد حكم الارهاب حصلت فى سنة 1794 . بعد السيطره على الحكم طلع قرارات باعدام كل المسؤلين عن حكم الارهاب و على اول اللسته روبسبير و سان چست و منعت حزب الجاكوبين و لغت قوانين الحكومه القديمه كان عاملها . الاحداث دى خلصت على المرحلة التانيه من الثوره الفرنسيه اللى كان التيار الثورى المتطرف بقيادة الجاكوبين مسيطر على الحكومه و على كل حاجه فى فرنسا.الثوره دى حصلت فى 27 يوليه 1794 ( 9 ثيرميدور من السنة 2 بالتقويم الفرنساوى الثورى ).

الوضع قبل الاحداث 
بقى حزب الجاكوبين مسيطر على كل حاجه فى فرنسا بعد ما قضى على معظم المعارضين ليه , و بقى روبسبير اقوى سياسى فى فرنسا و مسيطر على كل حاجه ( بعد اغتيال جان بول مارات و اعدامه لزميله دانتون , بعد ما عارض شويه من افكاره و قال ان حكم الارهاب قضى دوره و لازم يوقف ), و اعدامه سياسين كبار تانين من احزاب تانيه و من حزب الجاكوبين نفسه عشان شاف انهم بيعادوا الثوره و كانوا مختلفين معاه.

المؤامره على روبسبير 

زاد عدد المعدومين فى فرنسا لحد ما وصل عددهم فى ست اسابيع بس لست الاف واحد. و كان روبسپير بيروح البرلمان كل مرة يقول اسامى ناس بيتهمهم انهم اعداء الثوره ويروح عادمهم تانى يوم. و بقى متسلط وديكتاتور بشكل مش طبيعى بعد ما كان بيطالب بالديموقراطيه. و فى مره دخل البرلمان و قال ان معاه لسته جديده باسامى اعداء الثوره بس مرداش يقرا الاسامى , وقتها اللى اتبقى من مؤيدينه و زماليه خافوا ليكون ناوى يعدمهم هما كمان زى ما عمل مع دانتون وناس تانيه كتيره وقالوا كفايه كدا قوى وراحوا منظمين لمجموعات من المعارضين اللى كانوا بينظموا انقلاب و اتجمعوا فى يوم 9 ثيرميدور (الموافق 27 يوليه 1794 ) و راحوا قابضين عليه وعلى المساعدين بتوعه و المسؤلين فى الحكومة و اعضاء فى حزب الجاكوبين .

قرارات الاعدام 
بعد السيطره على الحكم و القبض على روبسيبير طلعت قرارات اعدام ليه و ل21 من المسؤلين فى فترة حكم الارهاب فى 10 ثيرميدور (28 يوليه 1794 ) و اتعدموا كلهم ب الجيلوتين فى ميدان عام قدام الناس.

ثوره فرنسيه
تاريخ فرنسا
ليزا آن

ليزا آن (Lisa Ann) (9 مايو 1972 -) ممثلة ومخرجة ومنتجة بورنوجرافية امريكية ، اسمها بالكامل ليزا آن كورپورا (Lisa Ann Corpora) و أسرتها من أصول كندية وفرنسية وايطالية .

نشأتها 

اتولدت ليزا آن يوم 9 مايو 1972 فى مدينة إيستون فى ولاية بنسيلفانيا الامريكية ، وفى سنة 1990 اشتغلت رقاصة استربتيز علشان تقدر تصرف على دراستها فى الكلية لحدما اتخرجت وبقت مساعد طبيب أسنان .

شغلها 

فى شهر يوليه 1993 دخلت ليزا آن فى مجال البورنوجرافيا ، لكن بطلت فى سنة 1997 علشان خافت على نفسها من مرض الايدز . و فضلت كذا سنة تتنقل بين الكباريهات المنتشرة فى مدن الولاية علشان تشتغل رقاصة استربتيز ، قبل ماترجع تشتغل تانى فى مجال البورنوجرافيا فى الاول كوكيلة للممثلين وشركات انتاج الافلام وبعد كده رجعت تمثل بنفسها .

فى شهر نوفمبر 2006 ليزا آن أسست وكالة Lisa Ann's Talent Management لإكتشاف المواهب الجديدة فى مجال البورنوجرافيا ، وفى سنة 2007 اندمجت الوكالة دى مع وكالة Lighthouse Agency المملوكة للممثل والمخرج والمنتج البورنوجرافى سيمور بوتس (Seymore Butts) .

يوم 2 اكتوبر 2008 ليزا آن خدت بطولة الفيلم البورنوجرافى الشهير ?Who's Nailin' Paylin اللى كان موضوعه التريقة والاستهزاء بالسيدة ساره بالين (Sarah Palin) اللى كان الحزب الجمهورى فى امريكا مرشحها لمنصب نايب رئيس امريكا فى انتخابات رياسة امريكا سنة 2008 ، والفيلم ده كان من انتاج شركة Hustler Video وشركة Larry Flynt Publications و أخرجه المخرج البورنوجرافى الكبير جيروم تانر (Jerome Tanner) واتعرض يوم 4 نوفمبر 2008 اللى اتعملت فيه انتخابات رياسة امريكا سنة 2008 .

فى شهر مارس 2009 أعلنت شركة Hustler Video أنها هاتنتج جزء تانى من الفيلم البورنوجرافى ?Who's Nailin' Paylin و أن ليزا آن برضه هى اللى هاتقوم ببطولته ، وفعلا أنتجت الفيلم البورنوجرافى Letterman is Nailin Paylin اللى اتعرض يوم 26 اغسطس 2009 .

فى شهر ديسمبر 2009 ليزا آن بقت المتحدثة الرسمية بإسم شركة AEBN اللى بتنتج فالفات صناعية .

فى شهر مارس 2010 ظهرت ليزا آن فى الاعلان عن حملة منظمة Free Speech Coalition ضد قراصنة الانترنت اللى بيسرقوا الافلام ومقاطع الفيديو البورنوجرافية من مواقع الانترنت .

جوايز 

ليزا آن كسبت الجوايز دى :

 CAVR 2006 الاداء العائد فى العام
 XRCO Award 2006 أحسن عائدة
 AVN Award 2009 أحسن جاذبية جنسية فى العام
 AVN Hall of Fame inductee 2009
 Miss Freeones 3rd Place 2010
 F.A.M.E Award 2010 أحسن جاذبية جنسية
 XBIZ Award 2011 أحسن جاذبية جنسية فى العام

مصادر

لينكات برانيه 
 

ممثلات بورنوجرافيات
مخرجات بورنوجرافيات
منتجات بورنوجرافيات
موديلات عريانة
رقاصات استربتيز
ممثلات شبقيات
ممثلات بورنوجرافيات سحاقيات
كتاب بايسكشوال
كاتبات امريكيات
اعلاميين امريكان
امريكان كنديين
امريكان فرنساويين
امريكان طليان
ممثلات بورنوجرافيات من بنسيلفانيا
ممثلات بورنوجرافيات امريكيات
اوساسكو

اوساسكو ( Osasco) هى مدينه كبيره فى برازيل فى ولاية ساو باولو. وصل عدد سكانها سنة 2009 لـ 718,646 واحد.

لينكات برانيه 
 حكومه اوساسكو
 Osasco Brazil

ببليوجرافيا 
 SANAZAR, Hirant. Osasco - Sua história, sua gente. Osasco: ed. do autor, 2003.
 FAVARÃO, Mazé (apres.). Osasco conta sua história através dos bairros. Osasco: Secretaria de Educação, 2007.
 METROVICHE, Eduardo (org.). Osasco - Um século de fotografia. Osasco: Maxprint Editora, 2007.
 PAVÃO, Lucas. Memórias...Algumas histórias de Lucas Pavão na antiga Vila de Osasco. Osasco: Edifieo, 2010.

نوتات 

مدن البرازيل
عيلة مينج

اسرة مينج هى عيله حكمت الصين من سنة 1368 لحد سنة 1644.

الحكم 
فترة الحكم دى كانت مابين غزوين اجنبيين ، قبل ما تقوم الاسره سبقتها امبراطورية المغول و بعد نهايتها حكمت بعدها اسرة مانشو. الحكام المينجيين رجعوا المؤسسات التقليديه ، زى الخدمه المدنيه اللى كان المغول وقفوا الشغل بيها وقت حكمهم للصين و اتوسعت السلطة الصينيهلمنغوليا و كوريا و جنوب شرق اسيا و جزر ريوكيو.

اسم 
كلمة " مينج " الصينيه معناها " الشرق ". فترة حكم اسرة مينج كانت فتره مهمه فى تاريخ الصين و و اذدهرت فيها الفنون. مهندسين اسرة مينج هما اللى بنوا القصر الامبراطورى الموجود فى منطقة " المدينة المحرمه " فى بيينج و اللى لسه مبانيه موجوده لحد النهارده ، و صنع الفنانين الأوانى الخزفيه والبرونزيه، و وصل التجار الاوروبيين للصين لأول مره.

لينكات برانيه

مصادر 

تاريخ الصين
عيلات مالكه
بز

البز (عربى: ثدى;انجليزى: Breast; فرنساوى: Sein) هو عضو زوجى فى جسم القرديات Primates زى النسناس و الانسان و الغوريلا و غيرهم على يمين و شمال منطقة الصدر ، فى النتايه بيحتوى على الغدد الثدييه اللى بيخرج منها لبن بيرضعه المولودين للتغذيه .

التكوين 

الراجل و الست هما الاتنين بيتكون فيهم البز من نفس الخلايا الجنينيه . كل بز بيتكون من خمستاشر لعشرين فص . والأنسجة الدهنية تحت الجلد اللى بتغطى فصوص البز بتعمل حجمه و شكله لكن فى سن البلوغ الهرمونات الجنسيه الإستروجين بتكبر بز النتايه على عكس الدكر و نتيجه لكده بز الست بيبقى اكبر من بز الراجل .

هرمونات 
خلال فترة الحمل ، البز عند الست بيستجبب لتفاعل معقد من الهرمونات اللى بتسبب تكبير علشان انتاج اللبن . تلات هرمونات الاستروجين و البروجستيرون و البرولاكتين ، بتتسبب تغيير ف أنسجة البز و الرحم خلال الدورة الشهرية .

الوظيفه 
بز الست ليه برضو وظيفة تانيه هى أنه بيحفز الراجل جنسيا فى المجتمعات اللى بيتغطى فيها الصدر زى فى المجتمعات الحديثه. صدر الراجل ككل ممكن يحفز الست جنسيا .

امراض 
البز ممكن يتصاب بأمراض من اخطرها سرطان الثدى اللى ممكن يصيب الست و الراجل لكن نسبته اعلى عند الستات .

مصادر 

 
الجهاز الجنسي الانثوي
طب
بيولوجيا
الحضاره القبطيه

التاريخ القبطى
 الفن القبطى
 المتحف القبطى
 اللغة القبطية
 الكنيسة القبطية الأرثوذكسية
 المركز الثقافى القبطى
 مدرسة الاسكندريه اللاهوتيه
 الكليه الأكليريكيه
 القاهره القبطيه
 ليستة بطاركة اسكندريه

تاريخ مصر القبطيه
بديعة صادق

بديعة محمد صادق مطربة اشتهرت فى الأربعينات والخمسينات اتولدت فى 22 اغسطس 1923 فى مدينة ملوى فى محافظة المنيا فى صعيد مصر أبوها الملحن محمد صادق كان المدير الفنى لفرقة فوزى منيب .

امها كانت بتروح مع ابوها فى رحلاته الفنيه و عشان كده اشتغلت فى الفن. رقصت بديعة هيا عندها 4 سنين و بعدين سابت الرقص للغنا ، وتولاها زكريا احمد ، وعلمها لغنا، وسمعها من النغمات الكثير ، وعملت فى فرقة بديعة مصابنى ، وقدمت استعراضات خفيفة والمونولوجات الفكاهية ،وعملت وتجولت مع فرق استعراضيه تانيه فى كل البلادالعربية زى فرقه على الكسار و فرقه حسين المليجى اللى بقت مع الوقت "فرقه بديعة صادق"

اتجوزت من الفنان عبد الغنى النجدى ، وكان يكتب الاسكتشات والمسرحيات لفرقة بديعة ، ولها منه ابن واحد خالد اللى عايش دلوقتى فى سيدنى باستراليا لكن انفصلت من عبد الغنى النجدى, واتجوزت بعده من الموسيقار احمد علي سنة1952 وخلفت منه 5 ابناء هم احمد وطاهر وبديعة وناصر و إسماعيل.

اشتغلت بالإذاعة مطربة ، و كانت بتقدم وصلتين كل شهر لغاية ماأعجب بصوتها محمد عبد الوهاب فقدمها معه فى فيلمه "يوم سعيد" ، وغنت له لحن ما أحلاها عيشة الفلاح ، لكن اسمهان لجأت للقضاء لأنها صاحبة الاغنية الاصلية ؛ فاضطر محمد عبد الوهاب لتقديم الاغنية على أسطوانة فى الفيلم ، بصوت أسمهان وبطريقة الدوبلاج تغني بديعة ( بلاي باك ) .

اشتغلت بديعة برضه فى السينما وغنت ، بصوتها وصورتها فى فيلم تحت السلاح سنة1940 ، وغنت بصوتهابس فى فيلم "سي عمر" 1941سنة وفيلم ليلة الحظ سنة1945 وفي الفيلم الخامس "ابن الشرق" غنت بصوتها وصورتهاسنة 1947 ، واشتغلت برضه وغنت فى مسرحية "العشرة الطيبة" فشاركت الغنامع عبد الغنى السيد و شهر زاد .
 
قدمت كل الوان الغنا من الأدوار والطقاطيق والقصايد والأوبريتات زى "الدندورمة" و"مسعود الحطاب" و"عاشقة النيل" وبرضه الاغنيات الوطنية والعاطفية ولها روائع فى الاعمال الشعبية زى اغنية الافراح يا محلي جمالك يا عروسة.

ومن اشهر أغنياتها بالإذاعة "يا ما أحلى جمالك ياعروسة" وهى من تأليف محمود فهمى ابراهيم ومن تلحين زوجها التاني عازف الكمان احمد على ، وغنت من ألحان عزت الجاهلي وعبد العظيم محمد وعبد الحليم نويرة ورياض البندك ومحمد صادق .

سافرت فى أواخر الستينات للكويت مع جوزها اللى اشتغل فى الإذاعة الكويتية ، وغنت هناك . ولها أخت اخت كانت بتغني برضه هيه كوكب صادق ام الممثلة اسعاد يونس ، واعتزلت وعمرها 70 سنه فى بداية التمانينات و رجعت واستقرت فى مصر فى بداية التسعينيات من القرن اللى فات. من اعمالها المعروفة دورها فى الصورة الغنائية : "الدندرمة"

|اتوفت الفنانة فى 7 يناير 2010

فيلموجرافيا 

تمثيل

1. عبيد المال
فيلم 1953

2. ابن الشرق
فيلم 1947

3. خاتم سليمان
فيلم 1947

4. ليلة الحظ
فيلم 1945

5. سي عمر
فيلم 1941 شاركت بصوتها

6. يوم سعيد
فيلم 1940

7. بعد الستار
فيلم 1937 غناء

موسيقى

1. الريف الحزين
فيلم 1948

مسرحية

 العشرة الطيبة

اوبريتات
 
 الدندورمة
 مسعود الحطاب
 عاشقة النيل

اشهر اغانيها 

 ارض بلادى
 هلت دموع العين
 يا محلا جمالك يا عروسه
 محلاها عيشة الفلاح
 الجواب - بدون موسيقى
 الله اكبر
 الدندورمة مع سعاد مكاوى و ابراهيم حموده
 حب ايه
 اشغل قلبك بغرام تانى
 الزفة من فيلم خاتم سليمان
 دور العفو يا سيد الملاح
 بعد الخصام بدون موسيقى
 يا منصفا فى الوري المظلوم من ظالم من اوبريت عاشقة الليل
 شباك الحبايب أهو نور وانفتح
 الربيع
 شهر السجود
 بعد كل ده التقيك كده
 مبروك يا أمى
 سلو الكاعب الحسناء

مواليد 1923
وفيات 2010
مغنيات مصريات
ممثلات مصريات
منياويه
ناس من ملوى
مترو ساو باولو

مترو ساو باولو هو اسم نظام المترو فى المدينة ساو باولو, اكبر مدينة برازيل. ويعتبر نظام المترو الاكثر حداثة للامريكتين, لكن مداها صغير جدا بالمقارنة مع غيرها من المناطق المركزية فى العالم ، والمحطات و60 كم 69. الايام دى على توسيع نظامها.

تاريخ 

ساو باولو
ليسيه الحرية

مدارس ليسيه الحريه  Lycée La Liberté زى فى مصر الجديده و فى باب اللوق و فى اسكندريه و فى بورسعيد  من اعرق المدارس فى مصر  مدارس علمانيه فرنساويه تبع حكومة فرنسا و افتتح الملك فاروق مدرسة مصر الجديده ( هليوبوليس) سنة 1937 و زى باقى المدارس الفرنساوى فى الوقت دا كانت الدراسه فيها بالفرنساوى و لكن من سنة 1961 لما أممها جمال عبد الناصر بقا نظام التعليم فيها زى المناهح المصريه لكن مع شوية فرنساوى.

مدارس مصريه
كلية النصر للبنات

كلية النصر للبنات ( المعروفة قبل 1956 باسم "English Girls College") و معروفة لحد دلوقتى باسم الE.G.C.افتتحت المدرسه فى سنة 1935 و بتعتبر من اقدم و اعرق المدارس فى اسكندريه , المدرسه موجوده فى منطقة الشاطبى فى اسكندريه.فى يوم 27 ديسمبر 2010 قرر وزير التربيه و التعليم المصرى احمد زكى بدر فى خطوة مفاجأة وغير متوقعه و قبل امتحانات نص السنه بتأميم المدرسه , و مدارس تانيه قديمه و فى نفس المنطقه و ليها اسم زى الE.B.S و الليسيه , و تحويلها لمدرسه تجريبيه. القرار دا ضايق ناس كتير من خاريجين المدرسه و الطلاب و اولياء امورهم و نظموا وقفات احتجاجيه بشكل شبه يومى و مظاهرات و رفضوا قرار الوزير .

اشهر الخريجات و الخرجين 
 الملكة صوفيا ملكة اسبانيا.
 مروة الشربينى

مدارس اسكندريه
مدارس مصريه
مبانى اسكندريه
عمر خورشيد

عمر خورشيد (9 ابريل 1945 - 30 مايو 1981) عازف جيتار، وممثل، ومنتج مصري، اسمه بالكامل عمر محمد عمر خورشيد، اتولد في حي عابدين بالقاهرة يوم 9 ابريل 1945.
والده أحمد خورشيد أستاذ التصوير السينمائي ، اخد ليسانس الآداب قسم فلسفة، ودرس الموسيقي بالمعهد اليونانى للفيلهارموني، انضم كعازف جيتار فى فرقة ليه بتى شاه وبعدها عمل وعزف خلف فنانين كبار أبرزهم: محمد عبد الوهاب، وفريد الأطرش، وعبد الحليم حافظ، وام كلثوم، وبدأ عمله السينمائي بدور في فيلم "ابنتي العزيزة" اللي أخرجه حلمى رفله سنة 1971، وشارك في بطولته كلا من نجاة الصغيره ورشدى اباظه، و كانت أول بطولة مطلقة له مع الفنانة صباح في فيلم "جيتار الحب"، وشاركت معهما البطولة ملكة جمال العالم سنة 1971 جورجينا رزق، ، كمان اشترك في بطولة اكتر من عمل تليفزيوني منها: "الخماسين"، و"الحائرة"، و"الحمامة"، و"الثأر"، و"آنسة". انتج فيلمي "العاشقة" و"العرافة". اتوفى في 30 مايو 1981 بسبب حادث تصادم مروري بعد خروجه من ملهى الرولاند هو وزوجته اللبنانية «دينا» في نهاية شارع الهرم.

أعماله

ممثل 
 العرافه (فليم) 1981
 دموع فى ليله الزفاف 1981
 العاشقه 1980
 النشاله 1978
 الدنيا نغم 1978
 شفاه لا تعرف الكذب 1978
 وداعا للامس 1977
 اموت مرتين واحبك 1976
 حتى آخر العمر 1975
 سيدتى الجميله (فيلم مصري) 1975
 غراميات خاصه 1974
 التلاقى 1974
 لما يغنى الحب 1973
 فتيات مراهقات 1973
 جيتار الحب 1973
 مدرسه المراهقين 1973
 ذئاب على الطريق 1972
 العاطفه والجسد 1972
 اعظم طفل فى العالم 1972
 ابنتى العزيزه 1971

مسلسلات 
 الخماسين (مسلسل) 1972
 الحائرة (مسلسل) 1972
 حبى انا (مسلسل إذاعى)

مسرحيات 
 كباريه (مسرحية) 1974

الألحان والموسيقى التصويرية

في الأفلام 
 العاشقة (فيلم) 1980
 الأخوة الأعداء (فيلم) 1974
 أين عقلي (فيلم) 1974
 الرصاصة لسه في جيبي (فيلم) 1974
 شلة المحتالين (فيلم) 1973
 صوت الحب (فيلم) 1973
 الحب اللى كان (فيلم) 1973
 اذكريني (فيلم) 1975
 حبيبتي (فيلم) 1975
 كمان شارك عمر خورشيد مع عمالقة من الملحنين زى سيد مكاوى ومحمد الموجى وحلمى بكر وعمار الشريعى في تلحين تترات ومواضيع فوازير الأسطورتين نيللى وشريهان

مصمم الاستعراضات 
 العاطفه والجسد (فيلم) 1972

معزوفاته 
 فكرونى - ام كلثوم
 الف ليله وليله - ام كلثوم
 ليلة حب - ام كلثوم
 انت عمرى - ام كلثوم
 امل حياتى - ام كلثوم
 ودارت الايام - ام كلثوم
 هذه ليلتى - ام كلثوم
 من اجل عينيك - ام كلثوم
 اهواك - عبد الحليم حافظ
 انا لك على طول - عبد الحليم حافظ
 توبه - عبد الحليم حافظ
 قارئة الفنجان - عبد الحليم حافظ
 حبيتك بالصيف - فيروز
 طلعت يا محلا نورها - فيروز
 لما بدا يتثنى - فيروز
 الحلوة دى - فيروز
 بنادى عليك - فريد الاطرش
 يا دلع - صباح
 موسيقى يا ناسينى، رحبانيات، بينى وبينك، الفن، عزيزة، من اجل عينيك، نجوم الليل، وادى الملوك.
 Love Story
 La Playa
 Kiss Of Fire
 Never On Sunday
 Guitar Tango
 Arabian Melody
 Midnight Love
 Solenzara
 Johnny Guitar
 Godfather
 Sawt El-Hub
 Fidaou El Amar
 Hernados Hide Away
 MALAGUENA
 La Cumparsita
 Warakat Ya Nassib
 Pop Corn
 Apache
 Casatschok
 La Paloma
 Shams Ala Al-Jaleed
 Ijaza Min Al Hobb
 Pop Concert

حادثه موته 
فيهن خلاف حولين ظروف موته هل مات بحادث طبيعى او متعمد مذكرات اعتماد خورشيد و مذكرات سعاد حسنى
توضح ان فيه ان الحادث متعمد

مصادر 

عازف مزيكا
مواليد 1945
وفيات 1981
موسيقيين مصريين
ممثلين مصريين
قاهريين
ناس من عابدين
تان تان

تان تان (بالفرنسية Tintin) هو شخصية خيالية من سلسلة الروايات المشهورة مغامرات تان تان لهيرجيه. تان تان صحفى مغامر يبحث عن حل القضايا الصعبة دوما بمساعدة صديقه كابتن هادوك المشهور بعشقه للخمر الجيد والبروفيسور تورنسول (كالكولس فى الطبعة الانكليزية) أو "بروفسور كالكولوس " الدائم السرحان ،والكلب " ميلوه ".

فى مصر يُعرف ”تان تان“ اللى تنشر مغامراته فى "مجلة سمير" باسم "تم تم".

وصلات برانيه 
 موقع تان تان

شخصيات خيالية
2011

2011 هيا سنه بسيطه فى التقويم الجريجورى ابتدت يوم السبت 1 يناير 2011 و الأمم المتحدة عينت 2011 السنه الدوليه للغابات و السنة الدوليه للكيميا.

احداث

يناير 
 1 يناير - عملية ارهابيه حصلت فى مدينة اسكندريه, مصر وسط الاحتفالات بليلة راس السنه. بعد حلول السنه الجديده بعشرين دقيقه.
 1 يناير—بداية رئاسة المجر مجلس الاتحاد الأوروبى.
 1 يناير -- استونيا تنضم لمنطقة اليورو.
 1 يناير -- ليتوانيا مسكت رئاسة منظمة الامن والتعاون فى أوروبا.
 25 يناير—قيام ثورة 25 يناير فى مصر.

فبراير 
 11 فبراير—قرر حسنى مبارك انه يسيب منصب رئيس جمهورية مصر.

اغسطس 
 3 اغسطس—ابتدت فى مصر محاكمة الرئيس المصرى السابق حسنى مبارك.

وفيات 
 10 فبراير - الفريق سعد الدين الشاذلى قائد عسكرى مصرى.

مصادر 

 
قرن 21
سنين
يوانس التاسع (بابا اسكندريه)

البابا يوأنس التاسع  ( يوحنا التاسع ) ( اتوفى 3 برموده 1043ش / 1328م ) بابا اسكندريه و بطريرك الكرازه المرقسيه نمره 81 من سنة 1320 لسنة 1328. فى عهده حصلت فتنه دينيه كبيره فى مصر سنة 1321.

بعدة وفاة البابا يوأنس التامن ( يوحنا التامن ) بأربع تشهر اجتمع المجمع و انتخبه و كان اياميها عايش فى جهة نفيسه فى المنوفيه ، فإتنصب بطريرك فى شهر بابه سنة 1037ش (1321م) فى فترة حكم الملك الناصر محمد بن قلاوون التالته و أخد اسم يوأنس التاسع. طوالى بعد ما انتصب قامت فتنه دينيه فى القاهره ما بين متعصبين مسلمين و مسيحيين و اتهدت كنايس و اتحرقت جوامع و اتقبض على رهبان من دير البغل فوق جبل طره فإستدعاه القاضى كريم الدين عشان يقوله على موضوع الرهبان المتهمين فراحله بالليل و الهوجه اللى فى القاهره هاديه و حكاله كريم الدين عن اللى حصل فزعل و قاله " سفهائنا عملوا زى سفهائكم ".

يوأنس التاسع كان بابا طيب و مسالم قضى مدة رياسته فى فتره مليانه حوادث طائفيه. اتوفى فى 3 برموده 1043ش (1328م) بعد ما إترأس الكنيسه القبطيه لمدة 6 سنين و 5 تشهر و 22 يوم. بعد وفاته بأربعه و تلاتين يوم انتخب المجمع راهب من دير البغل هو بنيامين التانى.

شوف كمان 
 ليستة بطاركة اسكندريه

مصادر 
 القلقشندى : صبح الأعشى فى صناعة الإنشا، دار الفكر، بيروت 1988.
 منسى يوحنا : تاريخ الكنيسة القبطية، مكتبة المحبه، القاهره 1983.
 المقريزى: السلوك لمعرفة دول الملوك، دار الكتب، القاهرة 1996.

اقباط
غرباويه
لوزان

لوزان مدينه فى منطقة روماندى فى سويسرا على ضفة بحيرة جنيف و هى عاصمة كانتون ڤو و عاصمة منطقة لوزان. سكانها بيتكلموا فرنساوى ، لوزان بتواجه مدينة إيفيان ليه با الفرنساويه اللى على الضفه التانيه للبحيره .

مصادر 

مدن سويسرا